Abigail Marshall Katung

Abigail Wok Marshall Katung (alizaliwa 7 Desemba 1975) ni mwanasiasa wa Nigeria na mke wa seneta anayewakilisha Kaduna State, Nigeria, Sunday Marshall Katung. Alizaliwa na kukulia Nigeria, lakini alihamia Uingereza kusoma katika Chuo Kikuu cha Leeds na ilipofika Januari 2024 akawa mkuu katika chuo kikuu cha Leeds City College. Mnamo Mei 2024, alichukua nafasi ya Lord Mayor wa chuo kikuu cha Leeds, akawa mwanamke wa kwanza kutoka Afrika kushika nafasi hiyo katika baraza la jiji, mtu wa pili mweusi baada ya Eileen Taylor na wa 130 kwa ujumla.

 Kazi 
Mnamo mwaka 2008, alianzisha shirika la David Oluwale Memorial Association (DOMA) kwa ajili ya kumuenzi David Oluwale, mhamiaji kutoka Nigeria aliyeingia jijini Leeds mnamo mwaka 1949. Hata hivyo, mwaka 1969, Oluwale alizama katika Mto Aire, na maafisa wawili wa polisi wa Uingereza walihusishwa moja kwa moja na kifo chake. Mnamo Novemba 1971, kesi dhidi ya maafisa hao ilifikishwa mahakamani, na ikawa ni mara ya kwanza na ya kipekee hadi sasa ambapo maafisa wa serikali walihukumiwa kwa kifo cha mtu mweusi nchini Uingereza.
Aidha, yeye ni mwenyekiti mwenza wa shirika la DOMA (David Oluwale Memorial Association).

Mnamo Mei 2019, baada ya uchaguzi wa Baraza la Jiji la Leeds, Katung alichaguliwa kuwa mwakilishi wa eneo la Little London na Woodhouse.

Manmo mwaka 2020, alikuwa mwanachama waandamizi katika mtandao wa BAME na pia mshindi wa tuzo ya mtandao bora wa wafanyakazi wa BAME katika Jiji la Leeds.

Mnamo mwaka 2022, alihudumu kama mwenyekiti mwenza wa mpango wa Food Champion wa Baraza la Jiji la Leeds, kwa kushirikiana na Gareth Batty MBE FRSA, Mkurugenzi Mtendaji wa FareShare Yorkshire.

Vilevile, alihudhuria kama mgeni maalum katika hafla ya Tuzo za Kumbukumbu ya Jordan Sinnott iliyofanyika St. Mary’s, Meston.

Baada ya kumaliza kipindi chake cha kwanza, aligombea tena na kuchaguliwa kwa mara ya pili katika uchaguzi wa eneo la Little London na Woodhouse mwezi Mei 2023.

Mnamo Januari 2024, aliteuliwa kuwa Meya Mkuu (Lord Mayor) wa Jiji la Leeds chini ya Chama cha Labour na Co-operative, akichukua nafasi ya Al Garthwaite.

Uchaguzi wake ni kwa muhula wa mwaka 2024/2025.

Katung pia anatajwa kuwa Mwafrika wa kwanza kuwahi kuchaguliwa kuwa Meya katika Baraza la Jiji la Leeds.

 Maisha binafsi 
Katung ameolewa na Sunday Marshall Katung, ambaye ni wakili na mwanasiasa kutoka Nigeria. Kufikia mwaka 2023, wanandoa hao walikuwa na wana wa mapacha wenye umri wa miaka 19, ambao aliamua kuwalea jijini Leeds.

 Marejeo 

Jamii:Waliozaliwa 1975
Jamii:Feminism and Folklore 2025 in Tanzania
Jamii:Wanasiasa wa Nigeria

Viungo vya nje
 Diwani Abigail Marshall Katung katika democracy.leeds.gov.uk
 Abigail Wok Marshall Katung katika GOV·UK
 Abigail Marshall Katung katika chama cha ushirika 
 Mrs. Abigail Marshall Katung: Kuvunja Mipaka ya Kawaida katika gazeti la duke Ilichapishwa Juni 2023
 Abigail Marshall Katung katika Kazi na Ushirika
 Msajili ya Maslahi (Mwakilishi wa Halmashauri Abigail Marshall Katung)". Ilichapishwa tarehe 11 Agosti 2023